EkBass/fiwiki-20250220-pages-articles huggingface dataset:
Kalpis

Kalpis () on antiikin aikana käytetty keraaminen vesiastia. Se tunnetaan vaasien muotona erityisesti kreikkalaisesta keramiikasta. Kalpis on eräs hydrian muoto. Siinä astian profiili muodostaa yhtenäisen kaartuvan linjan suuosasta jalkaan asti. Muoto oli erityisesti punakuviomaalareiden suosima. Tiedosto:Kalpis.gif|Kalpiksen muoto ulkoa ja sisältä. Tiedosto:Kalpis with four-horse chariot, attributed to the Rycroft Painter, c. 520 BC, terracotta - Middlebury College Museum of Art - Middlebury, VT - DSC07965.jpg|Attikalainen mustakuviotekniikalla koristeltu kalpis, n. 520 eaa. Tiedosto:Kalpis komastes Louvre G51.jpg|Attikalainen punakuviotekniikalla koristeltu kalpis, n. 500 eaa. Tiedosto:Terracotta hydria- kalpis (water jar) MET DP284778.jpg|Attikalainen punakuviotekniikalla koristeltu kalpis, n. 460–450 eaa. == Lähteet == == Aiheesta muualla == Luokka:Antiikin Kreikan vaasien muodot Luokka:Kreikankieliset sanat ja sanonnat
Jackie Pretorius

Jacobus "Jackie" Pretorius (22. marraskuuta 1934 – 30. maaliskuuta 2009 Johannesburg) oli eteläafrikkalainen Formula 1 -kuljettaja. Hän osallistui neljään Formula 1 -kilpailuun kausilla 1965, 1968, 1971 ja 1973. Hän keskeytti kahdesti, karsiutui kerran ja hänen sijoituksensa hylättiin vuoden 1968 Etelä- Afrikan GP:ssä, jossa hän olisi ollut kymmenes. Hän ei saavuttanut pisteitä. Pretorius voitti kaksi MM-sarjan ulkopuolista kilpailua vuonna 1971. Hän kuoli 30. maaliskuuta 2009 74-vuotiaana oltuaan koomassa kolme viikkoa. Murtovarkaat olivat hyökänneet hänen kotiinsa aikaisemmin perjantaiaamuna. Hänen vaimonsa Shirley kuoli samanlaisessa onnettomuudessa samassa talossa vuosia aiemmin. == Lähteet == Luokka:Eteläafrikkalaiset Formula 1 -kuljettajat Luokka:Eteläafrikkalaiset henkirikosten uhrit Luokka:Vuonna 1934 syntyneet Luokka:Vuonna 2009 kuolleet
Ernesto Prinoth

Ernesto Prinoth (15. huhtikuuta 1923 Urtijëi, Italia – 23. marraskuuta 1981 Innsbruck, Itävalta) oli italialainen Formula 1 -kuljettaja. ==Formula 1== Prinoth osallistui ainoastaan vuoden 1962 Italian GP:hen. Hän karsiutui aika- ajoissa, eikä päässyt starttaamaan kilpailuun. Hän kilpaili myös MM-sarjan ulkopuolisissa kilpailuissa ollen kolmas Wienin GP:ssä 1961 ja toinen Vallelungan GP:ssä 1961. Vuosi Talli Valmistaja Moottori 1 2 3 4 5 6 7 8 9 Sija Pisteet 1962 Scuderia Jolly Club (yksityinen Lotus) Lotus 18 Climax S4 NED MON BEL FRA GBR GER ITA DNQ USA RSA NC 0 ==Lähteet== Luokka:Formula 1 -kuljettajat, jotka eivät koskaan osallistuneet lähtöön Luokka:Italialaiset Formula 1 -kuljettajat Luokka:Vuonna 1923 syntyneet Luokka:Vuonna 1981 kuolleet
United States Floorball Association

Yhdysvaltain Salibandyliitto (, lyh. USFbA) on yhdysvaltalainen salibandyn kattojärjestö. Se koostuu maantieteellisesti viiteen jaetusta länis-, keski-, pohjois-, koillis- ja kaakkoishaarasta. Yhdistyksen päämaja sijaitsee Raleighissa Pohjois-Carolinassa. USFbA on ollut Kansainvälisen Salibandyliiton jäsen vuodesta 1993. Kesäkuussa 2008 rekisteröityneitä pelaajia oli 920. == Historia == Salibandy tuli Yhdysvaltoihin alun perin ruotsalaisten ja suomalaisten opiskelijoiden kautta. Ruotsalaiset perustivat ensimmäisen salibandyseuran MIT:ssä vuonna 1991, josta laji pian levisi muihin yliopistoihin. Yhdysvallat yritti lähettää miesten vuoden 1998 maailmanmestaruuskilpailuihin joukkueen, mutta yritys kaatui sponsorien puutteeseen. Maa oli maailmanmestaruuskilpailuissa mukana ensimmäistä kertaa 2002 sijoittuen 14. Joukkueessa oli yhdysvaltalaisten pelaajien lisäksi suomalaisia, ruotsalaisia, norjalaisia ja sveitsiläisiä. == Lähteet == == Aiheesta muualla == * Liiton virallinen sivu Luokka:Salibandy maittain Luokka:Yhdysvaltalaiset urheilujärjestöt
Sky Saxon

Sky "Sunlight" Saxon (oik. Richard Elvern Marsh, 20. elokuuta 1937"Sky Saxon" (muistokirjoitus), Daily Telegraph, 29.6.2009 – 25. kesäkuuta 2009) oli yhdysvaltalainen rock and roll -muusikko, joka oli 1960-luvulla Los Angelesissa vaikuttaneen psykedeelistä ja garage rockia esittäneen yhtyeen The Seedsin johtaja, laulaja ja basisti."Sky Saxon, Seeds Singer and Bassist, Dies at 63", Lehdistötiedote, TransWorld News, 25.6.2009 Saxon perusti Seedsin 1965, ja yhtyeen ensimmäinen levy ilmestyi 1966. Yhtyeen menestys jäi vähäiseksi, lähinnä on historiaan jäänyt sen ensisingle "Pushing too Hard". 1970-luvulla hän liittyi hippikommuuniin The Source Family, joka kuitenkin hajosi, kun sen johtaja Father Yod kuoli 1974. Eräiden jäsenten kanssa Saxon jatkoi musiikin tekemistä, ja levypaketti God and Hair sen materiaalista julkaistiin Japanissa 1998.Julian Cope Presents Head Heritage. Reviews, Yahowha 13 2000. == Lähteet == Luokka:Yhdysvaltalaiset basistit Luokka:Yhdysvaltalaiset rocklaulajat Luokka:Yhdysvaltalaiset rockmuusikot Luokka:Vuonna 1937 syntyneet Luokka:Vuonna 2009 kuolleet
Maywood (Illinois)

Maywood on kunta (village) Illinoisin osavaltiossa Yhdysvalloissa. Se kuuluu Cookin piirikuntaan ja on osa Chicagon esikaupunkialuetta. Maywoodin pinta-ala on 32,9 km² ja asukasluku 26 987 (2000). == Historia == Maywood perustettiin vuonna 1869. == Tunnettuja henkilöitä Maywoodista == * John Prine * Shannon Brown * Jim Brewer * Fred Hampton * Eugene Cernan * Walter Burley Griffin * Dennis Franz Luokka:Cookin piirikunta (Illinois) Luokka:Illinois’n kunnat
Olavi Suomela

Olavi Akseli Suomela (11. huhtikuuta 1913 Oulu – 11. syyskuuta 2000 Lappeenranta) oli suomalainen yleisurheilija. Hänen päälajinsa olivat kolmiloikka ja kuulantyöntö. Hän on ainoa mies, joka on saavuttanut SM-mitalin sekä kolmiloikassa että kuulantyönnössä. Hän oli lisäksi vuoteen 2012 asti ainoa suomalainen, joka oli ylittänyt 15 metriä sekä kolmiloikassa että kuulantyönnössä. Toisena suomalaisena hänen jälkeensä tässä onnistui moniottelija Mauri Kaattari, joka ylitti 15 metriä kolmiloikassa ensimmäisen kerran vuonna 2005 ja kuulantyönnössä tammikuussa 2012 työnnettyään hallissa 15,55 metriä. Suomela sijoittui Berliinin 1936 olympialaisten kolmiloikassa yhdeksänneksi. Hän edusti Suomea neljässä maaottelussa vuosina 1935–1945. Seuratasolla ”Olli” Suomela edusti Lappeenrannan Urheilu-Miehiä, Lappeen Rientoa ja Viipurin Reipasta. Hän saavutti SM-hopeaa kolmiloikassa vuonna 1935 sekä SM-pronssia kuulantyönnössä vuosina 1937 ja 1939. Hän oli kaikkien aikojen neljäs suomalainen 15 metrin ylittäjä kolmiloikassa ennätystuloksellaan 15,03 m. Kuulantyönnössä hänen ennätyksensä oli 15,04 m. == Lähteet == * ===Viitteet=== == Aiheesta muualla == * Luokka:Suomalaiset kolmiloikkaajat Luokka:Suomalaiset kuulantyöntäjät Luokka:Vuonna 1913 syntyneet Luokka:Vuonna 2000 kuolleet
Vuorikotka

Vuorikotka (Aquila fasciatus) on laajalle levinnyt kotkalaji. Se sijoitettiin aiemmin pikkukotkiin, mutta molekyylitutkimusten perusteella se on siirretty kotkien sukuun.Orta, J., Kirwan, G.M., Christie, D.A., Boesman, P., Marks, J.S. & Garcia, E.F.J: Bonelli's Eagle (Aquila fasciata). Teoksessa == Koko ja ulkonäkö == Linnun pituus on 65–72 cm, siipien kärkiväli 150–180 cm ja paino 1,5–2,5 kg. Vuorikotka on keskikokoinen kotka, joka lennossa muistuttaa suurikokoista mehiläishaukkaa pitkine siipineen ja pyrstöineen sekä eteen työntyvine päineen. Vanhat linnut ovat usein hyvin vaaleita, vatsapuolelta kellertäviä ja selkäpuolelta harmaanruskeita. Etuselässä on usein valkea laikku. Sukupuolet ovat samanvärisiä, naaras on koirasta kookkaampi. == Esiintyminen == Vuorikotkia elää hyvin laajalla alueella Lounais-Euroopasta ja Luoteis-Afrikasta laikuittain aina Kiinan eteläosiin ja Indonesian kaakkoisosiin Sunda-saarille saakka. Sen populaation koko on 10 000–100 000 yksilöä. Se on enimmäkseen paikkalintu, eikä sitä ole tavattu Suomessa.Rariteettikomitea == Elinympäristö == Vuorikotkien pesimäseutua ovat puoliautiomaat, savannit, harvapuustoiset rinteet ja ruohomaat 1 500 m:n korkeudelle, toisinaan korkeammallakin vuoristossa. Pesimäajan ulkopuolella se liikkuu myös kosteikoilla ja vesistöjen varsilla sekä muilla alavilla mailla. Se välttelee yleensä ihmisasutusta. == Lisääntyminen == Pari rakentaa massiivisen risupesän kallion ulkonemalle tai korkealle (10–40 m) puuhun, joskus rakennukseen. Pesä voi olla käytössä useita vuosia ja parilla on useita vaihtopesiä. Naaras munii tavallisesti kaksi, joskus yhden tai kolme munaa, joita pääasiassa naaras hautoo 37–40 päivää. Molemmat puolisot osallistuvat poikasten hoitoon, naaras aktiivisemmin. Pesästä selviää harvoin lentokykyiseksi enempää kuin yksi poikanen. Poikaset ovat lentokykyisiä 60–65 päivän ikäisinä ja emot ruokkivat niitä vielä ainakin kahdeksan viikon ajan. == Ravinto == Vuorikotkat saalistavat valtaosin keskikokoisia nisäkkäitä ja lintuja, harvemmin liskoja. Tavallisimpia saaliseläimiä ovat jänikset, rotat, gerbiilit, punapyyt, lokit, kyyhkyt ja naakat. == Lähteet == * Cramp, Stanley (päätoim.) 1980: Handbook of the Birds of Europe, the Middle East and North Africa. Vol. II. – Oxford University Press. Hongkong. === Viitteet === Luokka:Kotkat
Balthazar Getty

Paul Balthazar Getty (s. 22. tammikuuta 1975 Tarzana, Kalifornia) on yhdysvaltalainen näyttelijä ja Ringside-yhtyeen jäsen. Hänet muistetaan parhaiten televisiosarjoista Alias ja Perhesiteet. Getty esiintyy myös David Lynchin elokuvassa Lost Highway. Balthazar Gettyn isä oli John Paul Getty III, öljymiljardööri Jean Paul Gettyn pojanpoika, joka kidnapattiin 16-vuotiaana Italiassa 1973. ==Lähteet== == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset muusikot Luokka:Vuonna 1975 syntyneet Luokka:Elävät henkilöt Luokka:Yhdysvaltalaiset lapsinäyttelijät
Rachel Nichols

Rachel Emily Nichols (s. 8. tammikuuta 1980 Augusta, Maine) on yhdysvaltalainen näyttelijä ja entinen malli. Nichols ryhtyi malliksi opiskellessaan Columbian yliopistossa 1990-luvun lopulla. Hän siirtyi vähitellen näyttelemään televisiossa ja elokuvissa 2000-luvun alussa; hänen ensimmäinen elokuvaroolinsa oli romanttisessa draamassa Syksy New Yorkissa, jonka jälkeen hän sai yhden jakson roolin neljännen tuotantokauden Sinkkuelämää-sarjasta. Hänen ensimmäinen iso roolinsa oli elokuvassa Tosinuija ja vielä nuijempi. Hänen tunnetuin roolinsa lienee Rachel Gibson sarjassa Alias sekä Kiera Cameron sarjassa Continuum. Hän on näytellyt myös muun muassa elokuvissa The Amityville Horror, The Woods, P2 ja G.I. Joe: The Rise of Cobra sekä televisiosarjassa Criminal Minds – FBI-tutkijat. == Aiheesta muualla == * Luokka:Yhdysvaltalaiset näyttelijät Luokka:Vuonna 1980 syntyneet Luokka:Elävät henkilöt
Hans Groop

Hans Groop (s. 1932, Vaasa) on suomalainen venesuunnittelija, joka tunnetaan etenkin yli 5 000 kappaletta valmistetusta lasikuiturakenteisesta H-veneestä. Groop valmistui laivanrakennusinsinööriksi Helsingissä ja työskenteli monta vuotta Wärtsilän telakalla venesuunnittelijana ja viestintäpäällikkönä. 1970-luvulta lähtien Groop on toiminut itsenäisenä venesuunnittelijana (Oy Scan Design Ab, 01.03.1974–30.12.2004). Helsingfors Segelsällskapetin aloitteesta Groop suunnitteli H-veneen, jonka neitsytpurjehdus tapahtui 1967. H-vene on Euroopan suurin yksityyppi-kölivene. Hans Groop on suunnitellut yli sata purje- ja moottorivenettä sarjavalmistukseen. Groop on esimerkiksi piirtänyt useita 5,5 m -veneitä muun muassa Norjan kuningas Olavi V:lle, joka voitti hopeamitalin maailmanmestaruuskisoissa. Groop suunnitteli myös 5,5 m -veneen, joka voitti maailmanmestaruuden Kaliforniassa 1985. Groopin suunnittelemia ovat myös muun muassa nämä veneet: * Artina 29 * Artina 33 * Degerö 33 * Finnsailer 30 * Finnsailer 34 * H-323 * H-35 * H-30 Netta * H-Star * Joe 17 * Targa 101 * Targa 42 * Targa 96 * Lohi 34 Pienin Groopin suunnittelema vene lienee Leo Laine Oy:lle suunniteltu Lokari 385- soutuvene (www.lokari.fi). Lisäksi Groop on suunnitellut useita suuria one-off veneitä kooltaan 54, 73 ja 76 jalkaa. Hans Groop on ansioitunut kilpapurjehtija, joka on voittanut useita mestaruuksia. Nykyään hän purjehtii itse suunnittelemaansa IS 400 -venettä. Hans Groop on Helsingfors Segelsällskapin pitkäaikainen jäsen. Hans Groopin suunnittelemat 5,5 veneet Vene Purjenro. Rakennusvuosi Telakka Omistaja Palkinnot Pursiseura PatriciaFIN-030, 5.5mIC World Fleet Online Database L-30 1979 JiVene Matti Rouhiainen GC 2.sija (79), MM 2.sija (79) HSS Helena L-31 1985 Vator Oy Pöyry/NJK Tom Jungell,GC 1.sija (85), T.Smythe 2.sija (79) NJK Tre Gubbar L-32 1986 Still Yachts Gullichsen, Fazer, Mattson GC 1.sija (86), EM 2.sija (86) NJK Helena 2 L-33 1986 Still Yachts Pöyry/NJK Tom Jungell EM 2.sija (86), (79) NJK Diva N-45 1987 Still Yachts Peik Christensen Peik Christensen MM 1.sija (86) KNS Norna 12 N-46 1987 Still Yachts Kung Olav V Kung Olav V 19.sija (87), EM 9.sija (88) KNS Lisäksi 1989 Hans Groop suunnitteli Tre Gubbar II veneen. Eivind Still muokkasi suunnitelmia ja samasta muotista rakennettiin veneet Addam L-35, 1989, Sinbad L-36 1990 ja Zorina L-38 1991 ==Lähteet== * *Hans Groop H-vene net ** === Viitteet === Luokka:Suomalaiset venesuunnittelijat Luokka:Suomalaiset kilpapurjehtijat Luokka:Vuonna 1932 syntyneet Luokka:Elävät henkilöt
Irja Sarnama

Irja Salli Maria Sarnama (o.s. Lipasti, 27. syyskuuta 1905 Seinäjoki – 18. huhtikuuta 2000 Riihimäki) oli suomalainen yleisurheilija. Hän oli aikansa monipuolisimpia suomalaisia naisyleisurheilijoita ja osallistui ensimmäisenä suomalaisnaisena yleisurheilun Euroopan-mestaruuskilpailuihin. Hän menestyi vielä yli 90-vuotiaana veteraanisarjoissa. Sarnama sai liikuntaneuvoksen arvonimen vuonna 1997. Irja Sarnama, silloiselta nimeltään Lipasti, sijoittui Berliinin 1936 olympialaisten keihäänheitossa kymmenenneksi ja korkeushypyssä 17:nneksi. Hän karsiutui 4 × 100 metrin viestijuoksun alkuerissä Suomen ennätyksellä 49,5 s. Wienin EM-kilpailuissa 1938 hän sijoittui seitsemänneksi keihäänheitossa ja kahdeksanneksi kuulantyönnössä. Seuratasolla Sarnama edusti Riihimäen Kiskoa, Helsingin Naisurheilijoita, Seinäjoen Urheilijoita, Seinäjoen Vesattaria ja Vähänkyrön Viestiä. Hän voitti kuulantyönnössä Suomen mestaruuden vuosina 1945, 1946 ja 1947 sekä saavutti SM-hopeaa vuonna 1948 ja SM-pronssia vuonna 1949. Hänen vuonna 1933 hyppäämänsä korkeushyppyennätys 150 cm säilyi Suomen ennätyksenä vuoteen 1951 saakka. Sarnama saavutti veteraanisarjoissa useita maailmanmestaruuksia ja teki useita maailmanennätyksiä vuosina 1981–1997. == Henkilökohtaiset ennätykset == * 100 metrin juoksu: 12,5 s * Korkeushyppy: 150 cm * Pituushyppy: 521 cm * Kuulantyöntö: 12,02 m * Keihäänheitto: 39,82 m == Lähteet == * * === Viitteet === == Aiheesta muualla == * Luokka:Suomalaiset pikajuoksijat Luokka:Suomalaiset keihäänheittäjät Luokka:Suomalaiset kuulantyöntäjät Luokka:Suomalaiset korkeushyppääjät Luokka:Suomalaiset pituushyppääjät Luokka:Suomalaiset yleisurheiluvalmentajat Luokka:Vuonna 1905 syntyneet Luokka:Vuonna 2000 kuolleet
Juha Kivilehto

Juha Kivilehto (s. 26. joulukuuta 1981) on suomalainen entinen salibandyn pelaaja, joka edusti kaudella 2021–2022 F-liigassa pelaavaa SC Classicia . Sen jälkeen Kivilehto aloitti SC Classicin päävälmentajana. Kaudella 2007–2008 Kivilehto valittiin Innebandymagazinetin äänestyksessä maailman 10. parhaimmaksi pelaajaksi. Urheilutoimittajain liitto valitsi Kivilehdon vuoden 2009 parhaaksi suomalaiseksi salibandypelaajaksi. == Saavutukset == === Maailmanmestaruuskilpailut === * Kultaa: 2008, 2010, 2016, 2018 * Hopeaa: 2006, 2012, 2014, 2020 === Salibandyliiga === * Kultaa: 2000, 2005, 2007, 2008, 2009, 2015, 2018, 2019, 2021, 2022 * Hopeaa: 1999 ja 2006 == Lähteet == == Aiheesta muualla == * F-liigan pelaajakortti Luokka:Suomalaiset salibandyn pelaajat Luokka:Vuonna 1981 syntyneet Luokka:Elävät henkilöt
Frederick Keeping

Frederick Keeping (11. elokuuta 1867 Pennington, Hampshire – 21. helmikuuta 1950 Lymington, Hampshire) oli brittiläinen ratapyöräilijä ja olympiamitalisti. Hän kilpaili Ateenan olympialaisissa 1896, joissa hän osallistui 12 tunnin kisaan ja 333 metrin pituiseen aika-ajoon. Aika-ajossa Keeping oli jaetulla viidennellä sijalla yhdessä kahden muun pyöräilijän kanssa, mutta 12 tunnin kilpailussa hän sijoittui toiseksi ollen vain yhden kierroksen Adolf Schmalin perässä. Vaikka Keepingiä syytettiin tuolloin kielletystä ammattilaisuudesta yhdessä Edward Battelin kanssa, hän sai pitää mitalinsa. ==Lähteet== Luokka:Brittiläiset olympiamitalistit Luokka:Englantilaiset ratapyöräilijät Luokka:Vuonna 1867 syntyneet Luokka:Vuonna 1950 kuolleet
Aldo Canti

Aldo Canti (s. 9. maaliskuuta 1961 Montmorency, Val-d'Oise) on entinen ranskalainen yleisurheilija. Hänen päälajinsa oli 400 metrin juoksu. Canti kilpaili ensimmäisen kerran arvokilpailuissa Ateenan EM-kilpailuissa 1982 ja sijoittui 4 × 400 metrin viestijuoksussa seitsemänneksi ajalla 3.04,73. Helsingin MM-kilpailuissa 1983 hän karsiutui 400 metrin juoksun alkuerissä ajalla 47,50 ja viestijuoksun välierissä ajalla 3.05,09. Los Angelesin 1984 olympialaisissa hän karsiutui 400 metrin välierissä ajalla 45,49 ja viestijuoksun alkuerissä ajalla 3.08,33. Stuttgartin EM-kilpailuissa 1986 hän sijoittui 400 metrillä seitsemänneksi ajalla 45,93 (välierissä aika 45,62) ja viestissä kahdeksanneksi ajalla 3.10,17. Rooman MM-kilpailuissa 1987 hän osallistui vain 4 × 400 metrin viestijuoksuun, jossa Ranskan joukkue karsiutui välierissä ajalla 3.03,41. Sisäratojen EM-kilpailuissa Canti karsiutui 200 metrin juoksun välierissä Budapestissa 1983 sekä 400 metrin juoksun välierissä Liévinissä 1987 ja alkuerissä Haagissa 1989. Canti juoksi 400 metrillä kolmasti Ranskan ennätyksen. Elokuussa 1983 hän juoksi Zürichissä ajan 45,35 s ja alitti laskennallisesti Jean-Claude Nalletin 13 vuotta vanhan käsiajanoton Ranskan ennätyksen 45,1 s. Kolmisen viikkoa myöhemmin Canti paransi Casablancassa ennätyksen aikaan 45,29 s. Elokuussa 1984 hän juoksi Zürichissä ajan 45,09 s, joka säilyi Ranskan ennätyksenä vuoteen 1991. Canti voitti Ranskan mestaruuden ulkoradoilla 400 metrillä vuosina 1983 ja 1985 sekä sisäradoilla 200 metrillä vuonna 1983 ja 400 metrillä vuonna 1989. == Henkilökohtaiset ennätykset == * 100 metriä: 10,42 s (1987) * 200 metriä: 20,69 s (1984) * 300 metriä: 32,38 s (1985) * 400 metriä: 45,09 s (1984) * 400 metrin aidat: 51,79 s (1987) == Lähteet == * Luokka:Ranskalaiset pikajuoksijat Luokka:Vuonna 1961 syntyneet Luokka:Elävät henkilöt
Pan-maalari

Pan-maalari oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisella kaudella noin vuosina 480–450 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että hänen tunnetuin työnsä esittää Pan-jumalaa tavoittelemassa paimenta. Pan-maalari maalasi hyvin monenlaisia vaasityyppejä. Maalausten aiheet ulottuvat arkielämästä mytologiaan. Maalarin tyyli on eloisa ja siinä on erotettavissa tiettyä humoristisuutta. == Teoksia == Tiedosto:Street vendor Pan Painter MAN.jpg|Katukauppias. Yksityis­kohta pelikestä, n. 480–470 eaa. Tiedosto:Terracotta oinochoe- chous (jug) MET GR1059.jpg|Oinokhoe, n. 470 eaa. Tiedosto:Pittore di pan, cratere a colonna con culto di fallo, attica 470 ac ca., da etruria 01.JPG|Mies ja hermi. Krateeri, n. 470 eaa. Tiedosto:Pittore di pan, cratere a colonna con culto di fallo, attica 470 ac ca., da etruria 03.JPG|Nainen kantaa fallosta. Krateeri, n. 470 eaa. Tiedosto:Offers a Piglet to Hermes, Pelike, 470-460 BC, Pan Painter, Berlin 1962.62, 141670.jpg|Porsaan uhraaminen Hermeelle. Pelike, n. 470–460 eaa. == Lähteet == == Aiheesta muualla == Luokka:Antiikin kreikkalaiset punakuviomaalarit Luokka:Tunnistamattomat henkilöt
Tennis kesäolympialaisissa 1896

Tennis kesäolympialaisissa 1896 käytiin 8. - 11\. huhtikuuta. Tenniksessä järjestettiin kaksi kilpailua, miesten kaksin- ja nelinpelit. Kilpailuihin osallistui 13 pelaajaa kuudesta eri valtiosta. Tennisturnaukseen ei osallistunut maailman huippupelaajia, jotka olivat enimmäkseen Wimbledonissa pelaavia brittejä. Myöskään yhdysvaltalaisia pelaajia olympiaturnauksessa ei ollut. ==Mitalistit== Nelinpeliturnauksen voittanut pari, saksalainen Friedrich Traun ja brittiläinen John Pius Boland, sekä kolmanneksi sijoitunut pari, australialainen Edwin Flack ja brittiläinen George S. Robertson, muodostivat turnauksessa sekajoukkueen. Joissakin tilastoissa myös toiseksi sijoittunut pari Dimitrios Petrokokkinos ja Dionisios Kasdaglis on määritetty sekajoukkueeksi, sillä olympialaisten aikaan Kasdaglis asui Egyptissä. Kansainvälisen olympiakomitean tilastoissa Petrokokkinos ja Kasdaglis lasketaan kreikkalaiseksi pariksi. == Mitalitaulukko == == Osallistuneet maat == Olympiatennikseen osallistuneiden urheilijoiden määrä kansallisuuden mukaan. * * * * * * ==Lähteet==
Antti Piimänen

Antti Piimänen (1712 Längelmäki – 16. lokakuuta 1775 Turku) oli suomalainen kirkonrakentaja ja kirvesmies, joka kehitti lounaissuomalaisen pitkäkirkkotyypin. Piimäsen vanhemmat olivat talollinen Heikki Heikinpoika ja Kaisa Järvi. Piimäsen puoliso vuodesta 1737 oli Anna Yrjöntytär (k. 1785), myös heidän poikansa Mikael Piimänen oli kirkonrakentaja. Piimänen tuli vuonna 1727 kirvesmieheksi Turkuun ja eteni ammattikunnan vanhimmaksi, joka muun muassa valvoi Turun tuomiokirkon rakennusasioita. Hän rakensi itse sekä puu- että kivikirkkoja. Piimäsen suunnittelemia tai rakentamia kirkkoja ja kellotapuleita ovat: *Dragsfjärdin kirkko, 1753–1755 *Kangasalan kirkko, 1767, torni 1776 (torni kaatui 1782, uusittiin 1800) *Kumlingen kirkon kellotapuli, 1767 *Kökarin kirkko, 1769–1784 (valmistui Piimäsen jo kuoltua) *Längelmäen kirkko, 1770–1772 *Marttilan kirkko, 1765 *Ruoveden kirkon kellotapuli, 1772 *Säkylän kirkko, 1776 *Vihdin kirkko, 1772 == Lähteet == Luokka:Suomalaiset kirkonrakentajat Luokka:Vuonna 1712 syntyneet Luokka:Vuonna 1775 kuolleet
Olivier Noirot

Olivier Noirot (s. 26. elokuuta 1969 Bordeaux, Gironde) on entinen ranskalainen yleisurheilija. Hänen päälajinsa oli 400 metrin juoksu. Noirot sijoittui Splitin EM-kilpailuissa 1990 seitsemänneksi 4 × 400 metrin viestijuoksussa ajalla 3.03,33 sekä karsiutui 400 metrin juoksun välierissä ajalla 46,07. Tokion MM-kilpailuissa 1991 hän karsiutui 400 metrin välierissä ajalla 47,13 juostuaan puolivälierissä ajan 45,98. Viestin alkuerissä Ranskan joukkue keskeytti. Stuttgartin MM-kilpailuissa 1993 hän juoksi 4 × 400 metrin viestijuoksun alkuerissä, josta Ranska selviytyi loppukilpailuun ajalla 3.01,70. Noirotin tilalla loppukilpailussa, jossa Ranska sijoittui neljänneksi, juoksi Stéphane Diagana. Sisäratojen EM-kilpailuissa Noirot sijoittui 400 metrin juoksussa neljänneksi Glasgow'ssa 1990 ajalla 47,76; välierissä hän juoksi ajan 46,73. Noirot juoksi 400 metrillä sisäratojen Ranskan ennätyksen 46,69 vuonna 1990 sekä ulkoratojen Ranskan ennätyksen 45,07 heinäkuussa 1991. Jälkimmäisen ennätyksen rikkoi Marc Raquil kesäkuussa 2001. Noirot voitti 400 metrillä Ranskan mestaruuden ulkoradoilla vuosina 1989, 1990 ja 1991 sekä sisäradoilla vuosina 1990 ja 1993. == Henkilökohtaiset ennätykset == * 100 metriä: 10,46 s (1989) * 200 metriä: 20,79 s (1990) * 400 metriä: 45,07 s (1991) == Lähteet == * Luokka:Ranskalaiset pikajuoksijat Luokka:Vuonna 1969 syntyneet Luokka:Elävät henkilöt
Afrikanvuorikotka

Afrikanvuorikotka (Aquila spilogaster) on Afrikassa elävä suuri kotka. Se sijoitettiin aiemmin pikkukotkiin, mutta molekyylitutkimusten perusteella se on siirretty kotkien sukuun.Kemp, A.C., Boesman, P. & Marks, J.S: African Hawk-eagle (Aquila spilogaster). Teoksessa == Koko ja ulkonäkö == Linnun pituus on 55–65 senttimetriä ja paino 1,2–1,7 kilogrammaa. Afrikanvuorikotka muistuttaa vuorikotkaa, jonka alalajina sitä ennen pidettiin. Se on kuitenkin hieman pienempi ja vatsapuolelta vaalea tummin juovin. Sukupuolet ovat samanvärisiä, naaras on koirasta kookkaampi. == Esiintyminen == Afrikanvuorikotka elää Afrikassa Saharan eteläpuolella. Sen elinympäristön ala on noin 12 miljoonaa neliökilometriä ja maailman populaation koko 100 000–1 000 000 yksilöä. Se on enimmäkseen paikkalintu, eikä sitä ole tavattu Suomessa. == Elinympäristö == Afrikanvuorikotkien pesimäseutua ovat metsäiset kukkulat ja vuorenrinteet. == Lisääntyminen == Pari rakentaa massiivisen risupesän 9–15 metrin korkeuteen puuhun. Naaras munii tavallisesti kaksi, joskus yhden tai kolme munaa, joita pääasiassa naaras hautoo noin 43 päivää. Molemmat puolisot osallistuvat poikasten hoitoon, naaras aktiivisemmin. Pesästä selviää harvoin lentokykyiseksi enempää kuin yksi poikanen. Poikaset ovat lentokykyisiä noin 71 päivän ikäisinä. == Ravinto == Afrikanvuorikotkat saalistavat valtaosin keskikokoisia nisäkkäitä ja lintuja sekä liskoja. == Lähteet == * Cramp, Stanley (päätoim.) 1980: Handbook of the Birds of Europe, the Middle East and North Africa. Vol. II. – Oxford University Press. Hongkong. === Viitteet === == Aiheesta muualla == * * * Luokka:Kotkat
Peter Bjorn and John

Peter Bjorn and John on ruotsalainen vuonna 1999 Tukholmassa perustettu indie pop/rock -yhtye. Yhtyeen nimi tulee sen jäsenten etunimistä. == Diskografia == *Peter Bjorn and John (2002) *Falling Out (2004) *Writer's Block (2006) *Seaside Rock (2008) *Living Thing (2009) *Gimme Some (2011) *Breakin' Point (2016) *Darker Days (2018) *Endless Dream (2020) == Aiheesta muualla == *Yhtyeen viralliset sivut * Luokka:Ruotsalaiset rockyhtyeet Luokka:2000-vuosikymmenen yhtyeet ja sooloartistit
Sirokotka

Sirokotka (Hieraaetus wahlbergi), myös Aquila wahlbergi, on afrikkalainen kotka, joka on nimetty ruotsalaisen luonnontutkijan Johan August Wahlbergin kunniaksi. == Koko ja ulkonäkö == Linnun pituus on 55–60 cm, siipien kärkiväli 130–160 cm ja paino keskimäärin 1,04 kg (koiras) ja 1,3 kg (naaras). Sirokotka on keskikokoinen tai pieni kotka, joka on väritykseltään ruskea, alapuolelta vaaleampi. Nokka ja koivet ovat keltaiset. Sukupuolet ovat samanvärisiä. == Esiintyminen == Sirokotkat elävät Afrikassa Saharan eteläpuolella noin 13 miljoonan neliökilometrin alalla ja maailman populaation koko on 100 000–1 000 000 yksilöä. == Elinympäristö == Sirokotkat asuvat metsäseuduilla, usein vesistön lähellä. == Lisääntyminen == Pesä rakennetaan korkealle puuhun ja naaras munii yhden tai kaksi munaa. == Ravinto == Sirokotkat saalistavat matelijoita, lintuja ja pikkunisäkkäitä. == Lähteet == Luokka:Pikkukotkat
Hirventappaja

Hirventappaja () on James Fenimore Cooperin vuonna 1841 julkaistu kirja. Kirjan tapahtumat sijoittuvat 1740-luvulle.Kirjasampo Viitattu 28.7.2023. Kirjan tapahtumapaikkana on Otsego-järvi New Yorkin osavaltion alueella. Hirventappaja on kronologisesti Cooperin Nahkasukka-sarjan ensimmäinen osa, vaikka ilmestyikin viimeisenä. == Juoni == Kirja kertoo Hirventappajan nimellä tunnetun Natty Bumppon ja Hätä-Harryn nuoruudesta. Kirjan alussa Hirventappaja ja Hätä-Harry tapaavat Tom Hutter -nimisen ansastajan ja suojautuvat tämän luokse metsässä vaanivilta mingoilta. Torjuttuaan mingojen yrityksen hyökätä Hutterin asuntolaivalle Harry ja Tom Hutter lähtevät kostamaan intiaaneille. Yritys ei suju, vaan molemmat jäävät intiaanien vangeiksi. Saman päivän iltana Hirventappajan avuksi saapuu delaware-intiaani Chingachgook. Hirventappajan ja Chingachgookin on nyt pelastettava toverinsa vihollisen käsistä. == Lähteet == Luokka:Yhdysvaltalaiset romaanit Luokka:Vuoden 1841 kirjat
Australianpikkukotka

Australianpikkukotka (Hieraaetus morphnoides), myös Aquila morphnoides, on pienikokoinen australialainen kotka. == Koko ja ulkonäkö == Linnun pituus on 45–55 cm ja paino keskimäärin 815 g. Naaras on koirasta suurempi. Lajin väritys vaihtelee melkoisesti vaaleasta tummaan. Koivet ovat höyhenpeitteiset. Sukupuolet ovat samanvärisiä. == Esiintyminen == Australianpikkukotka elää lähes kaikkialla Australian mantereella sekä Uuden-Guinean keski- ja itäosissa. Lajin elinympäristön ala on 1–10 miljoonaa neliökilometriä ja maailman populaation koko 10 000–100 000 yksilöä. == Elinympäristö == Laji asustaa kuivien maiden metsä- ja ruohomailla ja välttää sekä sademetsiä että sulkeutuneita metsiä. == Lisääntyminen == Pari rakentaa risupesänsä metsän peitossa olevan elävän puun latvukseen. Naaras munii tavallisesti kaksi, joskus yhden tai kolme munaa, joita se hautoo 37 päivää. Poikaset ovat lentokykyisiä noin 57 päivän ikäisinä. == Ravinto == Australianpikkukotka saalistaa enimmäkseen kaneja ja muita pieniä nisäkkäitä sekä hyönteisiä. == Lähteet == * Birds in Backyards === Viitteet === Luokka:Pikkukotkat
Orseis

Orseis () oli kreikkalaisessa mytologiassa thessalialaisen lähteen najadi. Hän meni naimisiin Hellenin, Deukalionin ja Pyrrhan pojan kanssa, joka on kreikkalaisten eponyyminen esi-isä. Heidän poikansa Doros, Ksuthos ja Aiolos olivat Hellenin sisaren Pandoran poikien kanssa seitsemän alkuperäisen kreikkalaisheimon perustajat.Apollodoros: Bibliotheke ('Kirjasto') 1.7.3 (engl. käännös).Hesiodos: Gynaikon katalogos ('Naisten luettelo') (engl. käännös). == Lähteet == Luokka:Najadit
Marttilan kirkko

thumb|right|250px|Marttilan kirkko ja sankarihaudat Marttilan kirkko (ruots. S:t Mårtens kyrka) on kirkkorakennus Marttilassa Varsinais-Suomessa. Se on rakennettu kesällä 1765 kirkonrakentaja Antti Piimäsen johdolla, jonka poika Mikael Piimänen osallistui myös rakennustyöhön. Rakennus edustaa lounaissuomalaista pitkäkirkkotyyppiä. Siinä on pienet ristisakarat ja kellotapulimainen länsitorni. Kirkon alttaritaulu on Robert Wilhelm Ekmanin maalaama.Marttilan kirkko. Salon seurakunta. Viitattu 2.7.2024.] Kirkon läheisyydessä sijaitsevat keskiaikaisen kivisakariston rauniot. Kun nykyinen puukirkko rakennettiin, sakariston kiviä käytettiin sen kivijalkaan. Kirkon sankaripatsas on kuvanveistäjä Aarre Aaltosen työ vuodelta 1946. ==Lähteet== == Aiheesta muualla == *Marttilan kirkkojen historiaa, Marttilan seurakunta * Luokka:Varsinais-Suomen kirkkorakennukset Luokka:Suomen puiset pitkäkirkot Kirkko Luokka:Suomen 1700-luvulla rakennetut rakennukset ja rakennelmat
David Prophet

David Prophet (9. lokakuuta 1937 Hongkong – 29. maaliskuuta 1981 Silverstone, Northamptonshire) oli brittiläinen Formula 1 -kuljettaja. Hän osallistui kahteen Formula 1 -osakilpailuun kausilla ja . Hän oli 14. Etelä-Afrikan GP:ssä 1965. Hän oli myös kuudes vuoden 1963 Randin GP:ssä. Prophet kuoli helikopterionnettomuudessa Silverstonessa vuonna 1981. ==Tilastot ja saavutukset F1-sarjassa== (avain) Vuosi Talli Malli Moottori 1 2 3 4 5 6 7 8 9 10 Sijoitus Pisteet 1963 David Prophet Brabham BT6 Ford Straight-4 MON BEL DUT FRA GBR GER ITA USA MEX RSA Kesk. NC 0 1965 David Prophet Racing Brabham Brabham BT10 Ford Straight-4 RSA 14 MON BEL FRA GBR DUT GER ITA USA MEX NC 0 == Lähteet == Luokka:Brittiläiset Formula 1 -kuljettajat Luokka:Vuonna 1937 syntyneet Luokka:Vuonna 1981 kuolleet Luokka:Lento-onnettomuudessa kuolleet
Daniel Lindström

Daniel Lindström (s. 30. tammikuuta 1978) on ruotsalainen muusikko. Hän tuli kuuluisaksi osallistuttuaan Ruotsin vuoden 2004 Idol-kykyjenetsintäohjelmassa, jonka hän voitti. Esikoissingle "Coming True" on hänen suurin hittinsä, ja se on myynyt tuplaplatinaa. "Coming True" oli vuoden myydyin single ruotsissa vuonna 2004. Syksyllä 2005 Daniel Lindström sai Nordic Music Award-palkinnon kategoriassa "paras ruotsalainen artisti". Albumi Nån slags verklighet julkaistiin 16. elokuuta 2006. Toisin kuin edellinen levy, tämä oli kokonaan ruotsinkielinen. ==Tuotanto== ===Singlet=== *2004 - "Coming True" (Ruotsin listaykkönen seitsemän viikkoa) *2005 - "My Love Won't Let You Down" (nousi Ruotsin listalla kymmenenneksi) *2005 - "Run" *2006 - "Nån slags verklighet" (nousi Ruotsin listalla sijalle 26) *2006 - "Beslut" *2008 - "Saturday Night" ===Albumit=== *2004 - Det bästa från Idol 2004 *2004 - Daniel Lindström (Ruotsin listaykkönen) *2006 - Nån slags verklighet (Ruotsin listakolmonen) *2009 - D-day ==Aiheesta muualla== *Virallinen nettisivusto *Spotify- musiikkipalvelun suursuosikiksi noussut mainos Luokka:Ruotsalaiset laulajat Luokka:Vuonna 1978 syntyneet Luokka:Elävät henkilöt
Gene Hartley

Leslie "Gene" Hartley (28. tammikuuta 1926 Roanoke, Indiana – 13. maaliskuuta 1993 Roanoke, Indiana) oli yhdysvaltalainen Indianapolis 500 -kuljettaja. Hän osallistui Indianapolis 500 -kilpailuun peräti 10 kertaa kausina 1950, 1952–1954, 1956–1957 ja 1959–1962. Hän kärsi lukuisista keskeyttämisistä ja pääsi maaliin asti vain neljässä kilpailussa ollen kymmenes vuoden 1957 kilpailussa. Hartley kilpaili myös AAA- ja USAC-sarjassa ollen toinen vuonna 1956 Langhorne Speedwayllä. Hartley voitti USAC National Midget -sarjan mestaruuden vuonna 1959. Hän on kaikkien aikojen USAC-voittajien listan kahdeksas 33 voitollaan. Gene oli Ted Hartleyn poika. Hän sanoi kuuluisan lauseensa haastattelijalleen "autourheilu on kaikki, mitä koskaan tiedämme". Hänet valittiin vuoden 1985 National Midget Auto Racing Hall of Fameen. Kilpauransa jälkeen Hartley toimi myös midget racingin kilpailujärjestäjänä Indianapoliksen Kirtley Avenue Speedwaylla. == Lähteet == Luokka:Yhdysvaltalaiset Formula 1 -kuljettajat Luokka:Vuonna 1926 syntyneet Luokka:Vuonna 1993 kuolleet
Tinbe ja rochin

Tinbe & rochin on perinteinen japanilainen taisteluvarustus, jota on käytetty Ryūkyū kobujutsu -taistelutekniikassa. Se on peräisin Okinawalta. Tinbe on yleensä pieni liikuteltava puinen, nahkainen tai esimerkiksi kilpikonnan kuoresta tehty kilpi, toisinaan jopa ruukun kansi tai iso hattu. Rochin on lyhytvartinen keihäs, käsin tehty veitsi, joskus japanilaistyylinen tanto- veitsi, teroitettu bambukeppi tai lyhyt miekka. Japanissa, tai ylipäänsä, tämä on varsin harvinainen aseyhdistelmä. Okinawallakaan sitä ei paljoa harjoitella. Kilven keskivertomitat ovat 45 x 38 cm. Keihään mitta on yleensä sama kuin käyttäjän kyynärä. Esimerkki tinbe ja rochin -yhdistelmälle tarkoitetusta katasta on kanegawa no tinbe kata. Rochinia käytetään pääsääntöisesti pistohyökkäyksiin ja tinbea hyökkäyksien torjuntaan, mutta sitä voidaan käyttää myös hyökkäämiseen.. == Lähteet == Luokka:Kobujutsu Luokka:Lähitaisteluaseet
Pohjanrimpirahkasammal

Pohjanrimpirahkasammal (Sphagnum jensenii) on sammallaji. Se kuuluu Sphagnaceae-heimoon ja rahkasammalten sukuun. Pohjanrimpirahkasammal on yksi Suomen 55:stä vastuulajista lehtisammalissa. Se on uhanalaisuusluokittelussa elinvoimainen. Lajia kasvaa koko Suomessa Ahvenanmaata ja Etelä-Karjalaa lukuun ottamatta. ==Lähteet== Luokka:Rahkasammalet
Chiaroscuro

Chiaroscuro ( ’kirkas’, oscuro ’pimeä’) eli valohämy tarkoittaa maalauksessa asteittaista siirtymistä valosta varjoon. Valon ja varjon vaihtelua alettiin soveltaa näkyvämmin Italian renessanssissa, mutta voimakkaan chiaroscuron kehittäjänä pidetään Caravaggioa ja sen tyypillisenä soveltajana Rembrandtia. Chiaroscuro sekoitetaan toisinaan pehmeisiin ja häivytettyihin väreihin perustuvaan sfumatoon, jota ovat käyttäneet Leonardo da Vinci ja Rafael. Chiaroscurolle on kuitenkin ominaista suhteellisen jyrkät valon ja varjon erot, vaikka valöörien siirtymät ovatkin vähittäisiä. Myös valon suunta ja toisinaan myös valon lähde ovat chiaroscurossa selkeitä, kun taas sfumatossa valo on pehmeää hajavaloa. Chiaroscuro vahvistaa kolmiulotteisuuden ja tilan tuntua. Se oli täysrenessanssin maalaustaiteessa eräs niistä tekijöistä, jonka ansiosta Euroopan taide alkoi eriytyä muun maailman taiteesta. == Lähteet == == Aiheesta muualla == Luokka:Maalaustekniikat
Euroopan nuorten kesäolympiafestivaalit 2009

thumb|EYOF olympiakylä Tampereen teknillisen yliopiston kampuksella Euroopan nuorten kesäolympiafestivaalit 2009 järjestettiin Tampereella, Suomessa. Tampereen EYOF-kisat olivat suurin Suomessa järjestetty monilajinen urheilutapahtuma sitten Helsingin kesäolympialaisten: kisoihin osallistui 2 350 urheilijaa 49 maasta. Kyseessä oli toinen kerta, kun Suomi isännöi EYOF- tapahtumaa: Vuokatti ja Kajaani isännöivät talvikisoja vuonna 2001. Tapahtuman avajaisissa vierailivat muun muassa Tasavallan presidentti Tarja Halonen sekä Kansainvälisen Olympiakomitean puheenjohtaja Jacques Rogge. Kisakylä sijaitsi Hervannassa, johon rakennettiin pysyväksi muistomerkiksi Olympiapuisto. Ratinan stadionille pystytettiin soihtu olympiatulelle, jonka sytytti painin olympiavoittaja Pertti Ukkola. Olympiafestivaalin avauksessa Suomen lippua kantoin vuonna 1992 syntynyt käsipalloilija Nico Rönnberg. Yleisradio näytti jokaisesta päivästä tunnin koosteen klo 22.05 TV2:lla. Myös paikallinen Aamulehti seurasi kisoja intensiivisesti. Virallisen kilpailukappaleen esitti Beats and Styles, ja kitarasoolon kappaleeseen soitti pituushypyn MM- pronssimitalisti Tommi Evilä. Saman vuoden talviolympiafestivaalit järjestettiin Puolassa. ==Kilpailupaikat== thumb|250px|Ratinan stadion toimi yleisurheilun sekä kisojen päättäjäisten tapahtumapaikkana. *Ratinan stadion – Yleisurheilu, päättäjäiset *Tampereen jäähalli – Judo, avajaiset *Tampereen Messu- ja Urheilukeskus – Telinevoimistelu, käsipallo, lentopallo *Hervanta – Pyöräily, koripallo (tytöt), kisakylä *Tampereen Tenniskeskus – Tennis *Tampereen uintikeskus – Uinti *Pyynikin palloiluhalli – Koripallo (pojat) *Pyynikki – Pyöräily ==Suomen mitalistit== Suomi menestyi Tampereen EYOF- tapahtumassa paremmin kuin koskaan aikaisemmin: lopputuloksena oli yksi kultamitali, viisi hopeasijaa ja yksi pronssi. Suomen mitalit tulivat yleisurheilusta ja uinnista. Näiden lisäksi poikien lentopallomaajoukkue sijoittui neljänneksi. === Kultaa=== *Nooralotta Neziri – Yleisurheilu, tyttöjen 100 metrin aitajuoksu === Hopeaa=== *Reetta Hämäläinen – Yleisurheilu, tyttöjen seiväshyppy *Kristiina Mäkelä – Yleisurheilu, tyttöjen kolmiloikka *Matti Mattsson – Uinti, poikien 100 metrin rintauinti *Jenna Laukkanen – Uinti, tyttöjen 100 metrin rintauinti *Jenna Laukkanen – Uinti, tyttöjen 200 metrin rintauinti === Pronssia=== *Lotta Harala – Yleisurheilu, tyttöjen pituushyppy ==Katso myös== * Euroopan nuorten olympiafestivaalit ==Lähteet== *Virallinen kisasivusto Kesäolympiafestivaalit 2009 Luokka:Tampereen urheilutapahtumat
Pussi

Pussi on kankaasta, muovikalvosta tai paperista tehty säiliö tai suojus, jonka yläosan suuaukko on yleensä suljettavissa taittelemalla, solmimalla tai erityisellä pussinsulkimella. Isoja pusseja (esim. ympärysmitaltaan yli 50 cm) kutsutaan nimellä säkki (esim. paperisäkki). Kantokahvoilla tai -rei’illä varustettuja suurehkoja pusseja kutsutaan yleensä nimellä kassi (esim. muovikassi, paperikassi, kangaskassi).Hakusana pussi, Kielitoimiston sanakirja, viitattu 3.12.2014. Pussien suurin käyttökohde on vähittäiskauppa ja erityisesti elintarvikkeiden pakkaaminen kuluttajalle sopiviksi kertaeriksi. ==Muovipussit== Muovipussit ovat muovista valmistettuja kantokasseja, joiden yleisin käyttö lienee ostoskassina ja roskapussina. Käytetyt muovipussit lasketaan jätteeksi, koska ne eivät katoa luonnosta maatumalla. Muovipusseista on tullut globaali ympäristöongelma, katso esim. Tyynenmeren jätepyörre. ==Paperipussit== Ennen valintamyymälöitä ja valmiiksi pakattuja elintarvikkeita paperipussit olivat yleisin tapa annostella irtomyyntinä myytäviä tuotteita ruokakaupassa kotiin vietäväksi. Vaikka näiden kauppapussien käyttö on vähentynyt tai ne on korvattu muovipusseilla, paperipusseille on löydetty yhä enemmän käyttöä elintarviketeollisuuden pakkaustarpeissa. Leipiä ja leivonnaisia varten on kehitetty ikkunallisia paperipusseja ja pikaruoille kahdelta sivulta auki olevia grillitaskuja. Pakkaustekniikan kehittyminen mahdollistaa muovin korvaamisen joustopakkauksissa paperisilla joustopakkauksilla. Paperipussit valmistetaan koneellisesti taittamalla ja liimaamalla ruskeasta tai valkaistusta voimapaperista tai pergamiinista. Ruoan pakkaamisessa sekä paperin, liiman että painovärien tulee olla elintarvikekelpoisia. Paremman vesihöyryn- tai rasvankestävyyden aikaansaamiseksi paperi voidaan päällystää polyeteenimuovilla tai alumiinifoliolla. == Katso myös== *Oksennuspussi *Paperisäkki *Pölypussi *Teepussi *Makuupussi ==Lähteet== Luokka:Pakkaus Luokka:Säiliöt
Kuovinrahkasammal

Kuovinrahkasammal (Sphagnum obtusum) on sammallaji. Se kuuluu Sphagnaceae- heimoon ja rahkasammalten sukuun. Uhanalaisuusluokittelussa kuovinrahkasammal on elinvoimainen. Lajia esiintyy koko Suomessa Sodankylää lukuun ottamatta. Yleisväriltään kuovinrahkasammal on vihreää tai kellanvihreää. ==Lähteet== Luokka:Rahkasammalet
Kristall Elektrostal

Kristall Elektrostal () on venäläinen jääkiekkoseura, joka on kotoisin Elektrostalista, Moskovan alueelta. Seura pelaa Venäjän kolmanneksi korkeimmalla sarjatasolla Venäjän jääkiekkoliigassa, sen läntisessä divisioonassa. ==Historia== Kristall Elektrostal perustettiin vuonna 1949 nimellä Himik Elektrostal. Joukkue nousi kaksitoista kertaa Neuvostoliiton pääsarjaan, mutta putosi aina takaisin toiselle sarjatasolle Pervaja Ligaan ja välillä edelleen kolmannelle sarjatasolle Vtoraja Ligaan. Neuvostoliiton kaatumisen jälkeen Kristall Elektrostal pelasi 1994–1998 ja 1999–2000 Venäjän jääkiekon superliigassa. 2000-luvulla joukkue vakiinnutti paikkansa toisella sarjatasolla Vysšaja Ligassa. Kristall toimi KHL-joukkue HK MVD:n farmijoukkueena 2008–2010. Vuonna 2009 Kristall putosi Venäjän kolmannelle sarjatasolle Pervaja Ligaan. Seura jatkoi Pervaja Ligan lopettamisen jälkeen Venäjän jääkiekkoliigassa. ==Aiheesta muualla== *Joukkueen kotisivut Luokka:Venäläiset jääkiekkoseurat
Sunny Afternoon (albumi)

Sunny Afternoon on The Kinksin vuonna 1967 julkaistu kokoelma-albumi. Se on nimetty yhtyeen vuonna 1966 julkaistun samannimisen hitin mukaan, joka myös sisältyy levylle. Albumille sisältyy pääasiassa yhtyeen suurimpia singlehittejä ja b-puolia vuosilta 1965–66. Poikkeuksena cover-kappale "Louie Louie", joka oli aiemmin ollut saatavilla vain vuonna 1964 julkaistulla EP- levyllä Kinksize Session. Sunny Afternoon oli korkeimmillaan brittilistan sijalla 9, ja menestyi huomattavasti paremmin kuin samoihin aikoihin julkaistu studioalbumi Something Else by The Kinks (#35). Vuonna 2001 Sunny Afternoon julkaistiin CD-muodossa. ==Kappaleet== *Kaikki kappaleet kirjoittanut Ray Davies, paitsi "Louie Louie". #Sunny Afternoon #I Need You #See My Friends #Big Black Smoke #Louie Louie B-puoli # * Dedicated Follower of Fashion #Sittin’ on My Sofa #Such a Shame #I’m Not Like Everybody Else #Dead End Street ==Lähteet== Luokka:Vuoden 1967 kokoelma-albumit Luokka:The Kinksin kokoelma-albumit
I’m Coming Out

I’m Coming Out on Diana Rossin vuonna 1980 julkaisema hittikappale, joka julkaistiin hänen albumillaan Diana. Laulaja Amerie on tehnyt kappaleesta oman version. == Katso myös == * "Niin hyvä on" Luokka:Vuoden 1980 kappaleet Luokka:Yhdysvaltalaiset soulkappaleet
Brian Michael Bendis

Brian Michael Bendis (s. 18. elokuuta 1967) on yhdysvaltalainen sarjakuvien tekijä ja entinen taiteilija. Hän on saanut useita tunnustuksia, kuten viisi Eisner-palkintoa, työstään Marvel Comicsin ja Image Comicsin parissa. Häntä myös pidetään yhtenä menestyneimmistä sarjakuvien kirjoittajista, sillä hänen teoksensa ovat myyneet hyvin lähes vuosikymmenen ajan. Yksi Bendisin merkittävimmistä töistä sarjakuvien saralla oli Ultimate Marvelin käynnistäminen yhdessä Bill Jemasin ja Mark Millarin kanssa. Hänen osa- alueenaan oli Ultimate Spider-Man, jonka parissa hän edelleen työskentelee kirjoittajana. Hän myös käynnisti jälleen Kostajien tuotemerkin aloittamalla Uudet Kostajat -sarjan. Muihin Bendisin töihin Marvelin parissa kuuluvat esimerkiksi sarjat Salattu sota, Salainen invaasio ja House of M. Bendis loi myös yhdessä Morgan Gendelin ja Marsha Griffinin kanssa tietokoneanimaatiosarjan Hämähäkkimies vuonna 2003. ==Lähteet== ==Aiheesta muualla== * Jinxworld, Brian Michael Bendisin virallinen sivusto Luokka:Yhdysvaltalaiset sarjakuvantekijät Luokka:Eisner-palkinnon saajat Luokka:Vuonna 1967 syntyneet Luokka:Elävät henkilöt
Égkomi (Famagusta)

Égkomi (, ) on kylä Kyproksen saarella. Se on de facto Pohjois-Kyproksen turkkilaisen tasavallan hallussa, ja kuuluu sen hallinnossa Gazimağusan alueeseen. Kyproksen tasavallan pakolaishallinnossa se kuuluu Famagustan alueeseen. Kylän väkiluku on (2011). Égkomin kylä sijaitsee lähellä Kyproksen itärannikkoa noin seitsemän kilometriä luoteeseen Famagustasta. Kylä tunnetaan erityisesti sen lähellä sijaitsevasta pronssikautisen kaupungin arkeologisesta kohteesta. Se on saanut nimensä nykyisestä kylästä, koska sen muinaisaikaista nimeä ei tunneta. Égkomin kylää ei tule sekoittaa suurempaan Égkomin kaupunkiin, joka on Nikosian esikaupunkeja. == Pronssikautinen kaupunki == Égkomin pronssikautinen kaupunki (usein translitteroituna Enkomi) on ajoitettu myöhäiselle pronssikaudelle. Kaupunki perustettiin noin 1800-luvulla eaa. Varsinaista kukoistuskauttaan se eli 1200–1100-luvuilla eaa., jolloin sen asuttivat mykeneläiset. Kaupunki hylättiin 1000-luvulla eaa. tapahtuneen maajäristyksen jälkeen, jolloin sen asukkaat ilmeisesti perustivat läheisen Salamiin kaupungin ja siirtyivät sinne. Kaupungin muinaista nimeä ei tunneta. Sen oletetaan nykyisin olleen kirjallisista lähteistä tunnetun Alasian valtakunnan mahdollisesti samanniminen pääkaupunki, ja siksi siihen viitataan usein nimellä Égkomi-Alasia (Enkomi-Alasia). Alasian valtakunta käsitti ilmeisesti koko saaren, josta siitäkin ilmeisesti käytettiin samaa nimeä. Alasia tunnettiin erityisesti kuparistaan, mikä sopii yhteen sen oletuksen kanssa, että se sijaitsi juuri Kyproksella. Égkomi oli tärkeä kansainvälinen kauppakeskus, jolla oli laajalti yhteyksiä Välimeren itäosiin, muinaiseen Egyptiin, Levantin kaupunkivaltioihin ja Egeanmerelle saakka. Égkomin arkeologiset kaivaukset alkoivat vuonna 1896. Arkeologinen alue sijaitsee noin 1,2 kilometriä nykyisestä kylästä länsiluoteeseen (). Égkomin tunnetuimpiin löytöihin lukeutuvat kyproslais-minolaista kirjoitusta sisältä savitaulu sekä sarvekas jumalpatsas 1100-luvulta eaa. == Lähteet == == Aiheesta muualla == Luokka:Famagustan alueen asutut paikat Luokka:Gazimağusan alue Luokka:Kyproksen kylät Luokka:Mykeneläiset arkeologiset kohteet
Once

Once tarkoittaa seuraavia asioita: * Once, Nightwish-yhtyeen albumi * Once, The Tyden albumi * Once, John Carneyn ohjaama irlantilainen elokuva vuodelta 2007 * Once, Carneyn elokuvasta sovitettu, vuonna 2011 ensiesitetty teatterimusikaali * Once (Organización Nacional de Ciegos Españoles), espanjalainen sokeiden järjestö * Once, espanjalainen pyöräilytalli. es:Onza
Marcelo Ferreira

Marcelo Ferreira (s. 26. syyskuuta 1965) on brasilialainen kilpapurjehtija. Hän on Star-veneellä yhdessä Torben Graelin kanssa voittanut kolme olympiamitalia, joista kaksi kultaisia. Hän on voittanut myös kaksi maailmanmestaruutta ja seitsemän Brasilianmestaruutta. Luokka:Brasilialaiset kilpapurjehtijat Luokka:Brasilialaiset olympiavoittajat Luokka:Vuonna 1965 syntyneet Luokka:Elävät henkilöt
Ska Keller

Franziska Maria ”Ska” Keller (s. 22. marraskuuta 1981 Guben, Itä-Saksa) on saksalainen poliitikko ja europarlamentaarikko. Hänet valittiin Euroopan parlamenttiin vuonna 2009 Liittouma 90/Vihreät -puolueesta. Hän on kehitysyhteistyövaliokunnan jäsen ja kansalaisvapauksien sekä oikeus- ja sisäasioiden valiokunnan varajäsen. Keller on erikoistunut maahanmuuttokysymyksiin ja Euroopan unionin ja Turkin suhteisiin. ==Tausta== Ska Keller on opiskellut Freie Universität Berlinissä islamin tutkimusta, turkin kieltä ja judaistiikkaa. Hän on naimisissa suomalaisen aktivistin Markus Draken kanssa. ==Politiikka== Keller on ollut vuodesta 2001 Saksan vihreiden nuorten jäsen. Vuosina 2005–2007 hän toimi Euroopan vihreiden nuorten puheenjohtajana. Vuonna 2002 Keller liittyi Saksan vihreisiin (Liittouma 90/Vihreät) ja on ollut muun muassa Brandenburgin vihreiden puheenjohtajana. Keller äänestettiin vuoden 2014 europarlamenttivaaleihin Vihreiden toiseksi kärkiehdokkaaksi EU:n laajuisessa nettiäänestyksessä. ==Lähteet== ==Aiheesta muualla== * Ska Kellerin kotisivut . * Ska Keller Euroopan parlamentin sivuilla. Luokka:Saksalaiset vihreät poliitikot Luokka:Saksalaiset europarlamentaarikot Luokka:Vuonna 1981 syntyneet Luokka:Elävät henkilöt
British Forces Broadcasting Service

British Forces Broadcasting Service on Ison-Britannian sotaministeriön (nykyinen Yhdistyneen kuningaskunnan puolustusministeriö) vuonna 1943 perustama radio- ja televisiopalvelu. Se välittää ohjelmistoa Yhdistyneen kuningaskunnan asevoimille Afganistanissa, Belizellä, Bosniassa, Bruneissa, Kanadassa, Kyproksella, Falklandinsaarilla, Saksassa, Gibraltarilla, Kosovossa, Lähi-idässä, Pohjois-Irlannissa ja Tristan da Cunhalla. Lisäksi BFBS välittää ohjelmia satelliittien välityksellä Royal Navyn aluksille. Toimituksellinen sisältö on riippumaton puolustusministeriöstä ja asevoimista. ==Aiheesta muualla== *Kotisivut Luokka:Brittiläiset radioasemat Luokka:Brittiläiset televisiokanavat Luokka:Vuonna 1975 perustetut televisiokanavat Luokka:Vuonna 1943 perustetut radioasemat
Lola (albumi)

Lola on The Kinksin lokakuussa 1971 julkaistu kokoelma-albumi. Albumin kappaleet ovat vuosilta 1964-1970\. ==Kappaleet== A-puoli #Lola #Dedicated Follower of Fashion #Dancing in the Street #Where Have All the Good Times Gone #You Really Got Me B-puoli # * A Well Respected Man #Dead End Street #Got My Feet on the Ground #Don’t Ever Change #All Day and All of the Night ==Lähteet== * Luokka:Vuoden 1971 kokoelma-albumit Luokka:The Kinksin kokoelma-albumit